Brasilia / Seksuaali- ja sukupuolivähemmistöjen asema, transsukupuoliset, oikeudenloukkaukset, viranomaissuojelun saatavuus, HLBTIQ-järjestöt

Brazil / Situation of sexual and gender minorities, transgender, infringements, availability of state protection, LGBTIQ organizations

**Kysymykset**

1. Millainen on seksuaali- ja sukupuolivähemmistöjen laillinen ja yhteiskunnallinen asema Brasiliassa?
2. Onko seksuaali- ja sukupuolivähemmistöihin kohdistunut viime vuosina oikeudenloukkauksia tai syrjintää? Millaisia ja minkä tahojen toimesta?
3. Eroaako transsukupuolisten henkilöiden asema muista seksuaali- ja sukupuolivähemmistöistä Brasiliassa? Millaisia oikeudenloukkauksia transsukupuolisiin on kohdistunut ja minkä tahojen toimesta?
4. Onko seksuaali- ja sukupuolivähemmistöjen mahdollista saada viranomaissuojelua Brasiliassa?
5. Onko Brasiliassa seksuaali- ja sukupuolivähemmistöjen järjestöjä tai muita tukitoimia? Miten järjestöihin ja aktivisteihin suhtaudutaan?

***Questions***

1.What is the legal and social situation of sexual and gender minorities in Brazil?
2. Have there been reports of infringements against members of sexual and gender minorities? What kind of infringements and by which actors?
3. Does the situation of transgender people differ from other LGBTIQ groups in Brazil? What kind of infringements have transgender persons faced in Brazil and by which actors?
4. Is it possible for an LGBTIQ person to get state protection in Brazil?
5. Are there LGBTIQ organizations or other support services for LGBTIQ persons in Brazil? How are societal attitudes against LGBTIQ activists and organizations?

Seksuaali- ja sukupuoli-identiteettejä kuvaavien termien määrittely ei ole yksiselitteistä, ja länsimainen LGBT(IQ+) (lesbian, gay, bi, trans, inter, queer, suom. HLBTIQ+) -yleiskäsite on monitulkintainen ja osittain ongelmallinen, koska siinä luokitellaan tietyt seksuaali- ja sukupuoli-identiteettiä määrittävät termit saman yleiskäsitteen alle. Tässä kyselyvastauksessa on erilaisten määrittelyjen ja seksuaali- ja sukupuoli- identiteettien moninaisuuden vuoksi käytetty yleiskäsitettä ”seksuaali- ja sukupuolivähemmistöt” ellei käytetty lähdeaineisto rajoitu nimenomaan tiettyihin vähemmistöihin. Tietyissä kohdissa käytetään lähdeaineiston mukaisesti termiä LGBTIQ(+), jolloin on katsottu, että lähteissä raportoidut ilmiöt koskettavat kaikkia käytetyn termin sisältämiä seksuaali- ja sukupuolivähemmistöjen edustajia.

## Millainen on seksuaali- ja sukupuolivähemmistöjen laillinen ja yhteiskunnallinen asema Brasiliassa?

Lainsäädäntö

Brasilia on ottanut erityisesti 2000-luvun jälkeen useita edistysaskelia seksuaali- ja sukupuolivähemmistöjen oikeuksien tunnustamiseksi, ja maan lainsäädäntö tunnustaa nykyisin laajan joukon oikeuksia seksuaali- ja sukupuolivähemmistöille.[[1]](#footnote-1) Homoseksuaalisuus on ollut Brasiliassa laillista vuodesta 1831. Tällöin tuli voimaan maan ensimmäinen rikoslaki, joka ei siihen asti maassa voimassa olleiden siirtomaalakien tapaan sisältänyt rangaistuksia homoseksuaalisuudesta.[[2]](#footnote-2)

Brasilian perustuslaki turvaa kaikille kansalaisille yhtäläiset oikeudet lain edessä ja kieltää syrjinnän kaikissa muodoissaan, mutta siinä ei nimenomaisesti eritellä seksuaali- tai sukupuolivähemmistöihin kohdistuvaa syrjintää. Sen sijaan monien maan osavaltioiden aluekohtaisissa perustuslaeissa seksuaalinen suuntautuminen on erikseen mainittu syrjinnän kieltämisen yhteydessä omana ryhmänään.[[3]](#footnote-3)

Vuonna 2019 Brasilian korkein oikeus linjasi, että rasismin kriminalisoiva laki (Law No. 7716, 1989) koskee myös sukupuoli- ja seksuaalivähemmistöjä ja näin ollen kriminalisoi myös näihin vähemmistöihin kohdistuvan syrjinnän ja väkivallan. Kyseisessä laissa rasistisesta toiminnasta voi seurata enimmillään viiden vuoden vankeusrangaistus. Lain mukaan myös vihaan yllyttäminen on kiellettyä.[[4]](#footnote-4) Laki kieltää rasismiin perustuvan syrjinnän eri yhteiskunnan aloilla, kuten työelämässä, pääsyssä yhteiskunnallisiin palveluihin, asumisessa, koulutuksessa ja julkisessa liikenteessä.[[5]](#footnote-5)

Samansukupuolisten avioliitto sekä samansukupuolisten rekisteröidyt parisuhteet ovat olleet Brasiliassa laillisia vuodesta 2013 lähtien.[[6]](#footnote-6) Samansukupuolisilla pareilla on myös adoptio-oikeus.[[7]](#footnote-7)

Vuonna 1999 voimaan tullut Resolution 1/99 -laki kieltää homoseksuaalisuuden patologisoinnin, eli sairaudeksi määrittelemisen, sekä ns. psykologiset käännytysterapiahoidot homoseksuaaleille.[[8]](#footnote-8) Vuodesta 2008 lähtien Brasiliassa transsukupuolisiksi diagnosoiduilla on ollut oikeus ilmaiseen sukupuolenkorjausleikkaukseen julkisen terveydenhuollon kautta. Edellytyksenä on kuitenkin psykologin tekemä vähintään kaksi vuotta kestänyt seurantajakso sekä se, ettei henkilöllä ole diagnosoituja persoonallisuushäiriöitä.[[9]](#footnote-9) Käytännössä operaatiota voi joutua odottamaan jopa vuosia.[[10]](#footnote-10)

Korkeimman oikeuden päätöksellä vuonna 2018 transsukupuolisten on mahdollista vaihtaa sukupuoli-identiteettiään virallisesti sekä muuttaa nimensä virallisiin rekistereihin ja henkilöllisyysasiakirjoihin myös ilman aikaisemmin maassa voimassa ollutta vaatimusta läpikäydystä sukupuolenkorjausleikkauksesta tai hormonihoidoista.[[11]](#footnote-11) Käytännössä virallisen sukupuolen vaihtamisesi vaaditaan kuitenkin lukuisia erilaisia asiakirjoja, ja byrokraattinen prosessi on monille virallista sukupuoltaan muuttamaan pyrkineille osoittautunut raskaaksi ja aikaa vieväksi.[[12]](#footnote-12)

Vuonna 2020 Brasilian korkeimman oikeuden päätöksellä myös homoseksuaaleille myönnettiin oikeus luovuttaa verta, mikä oli ollut aikaisemmin kiellettyä miesten välistä seksiä vuoden sisällä harrastaneilta miehiltä.[[13]](#footnote-13)

Yhteiskunnallinen asema

The New York Times -lehden haastatteleman YK:n seksuaali- ja sukupuolivähemmistöjen oikeuksiin keskittyvän ihmisoikeusasiantuntijan mukaan monien muiden Latinalaisen Amerikan maiden tapaan myös Brasiliassa seksuaali- ja sukupuolivähemmistöille määritellyt lailliset oikeudet ovat muuttuneet nopeammin kuin yhteiskunnalliset asenteet, eikä positiivisten lainsäädännöllisten muutosten voida aina katsoa korreloivan sosiaalisen hyväksyttävyyden kanssa.[[14]](#footnote-14)

Kansallisen uutisyhtiö Agência Brasilin mukaan vuonna 2019 toteutetussa virallisessa terveyskyselyssä noin 1,9 prosenttia kyselyyn vastanneista eli 2,9 miljoonaa kansalaista identifioi itsensä homo- tai biseksuaaliksi. Heteroseksuaaliksi itsensä kyselyssä identifioi 94,8 prosenttia eli 150,8 miljoonaa kansalaista.[[15]](#footnote-15) Joidenkin viime vuosina toteutettujen kyselytutkimusten mukaan LGBTIQ-henkilöihin kohdistuvat yhteiskunnalliset asenteet ovat yleisellä tasolla olleet melko positiivisia Brasiliassa,[[16]](#footnote-16) mutta toisaalta myös äärikonservatiiviset asenteet sekä homo- ja transfobia ovat laajalti tunnistettuja ilmiöitä, ja viime vuosina lisääntynyt homofobinen väkivalta sekä yhteiskunnallinen syrjintä ja häirintä seksuaali- ja sukupuoli-identiteetin perusteella ovat vakavia ongelmia maassa.[[17]](#footnote-17)

Seksuaali- ja sukupuolivähemmistöt kohtaavat usein syrjintää lähiyhteisöissään ja yhteiskunnallisissa palveluissa. Vuonna 2021 toteutetun kyselytutkimuksen mukaan 36 prosenttia vastaajista kohtasi yhteiskunnallista syrjintää joka viikko.[[18]](#footnote-18) Lokakuussa 2020 lääketieteellisessä Global Public Health -lehdessä julkaistun tutkimuksen mukaan Rio de Janeiron seksuaalivähemmistöjen keskuudessa mielenterveysongelmat, kuten ahdistushäiriöt, masennus ja traumaperäinen stressihäiriö ovat erittäin yleisiä. Mielenterveysongelmien esiintyvyys korreloi tutkimuksen mukaan vahvasti seksuaali-identiteetin perusteella kohdatun yhteiskunnallisen stigman ja syrjinnän kanssa, joita valtaosa tutkimukseen vastanneista oli kohdannut. Artikkelin mukaan yli 60 prosenttia tutkituista oli kohdannut syrjintää sosiaalisissa suhteissa, ja 46 prosenttia oli kohdannut institutionaalista syrjintää. 80 prosenttia vastanneista oli lisäksi kohdannut verbaalisia hyökkäyksiä ja 40 prosenttia fyysistä väkivaltaa.[[19]](#footnote-19) Myös itsemurhat ovat yleisiä seksuaali- ja sukupuolivähemmistöjen keskuudessa.[[20]](#footnote-20)

Joidenkin aktivistien mukaan COVID-19 -pandemia on merkittävästi rajoittanut LGBTIQ -henkilöiden pääsyä julkiseen terveydenhuoltoon ja mielenterveyspalveluihin, ja monet ovat joutuneet elämään suvaitsemattomissa ja väkivaltaisissa perheyhteisöissä, jotka eivät ole tukeneet heitä karanteenien aikana. LGBTIQ -ryhmiin kuuluvat työskentelevät muita useammin epävirallisella sektorilla, jolla työnsä menettäneiden määrä on ollut virallista sektoria huomattavasti suurempi pandemian aikana.[[21]](#footnote-21)

Suuri osa Brasilian väestöstä on konservatiivisia evankelisia kristittyjä, joiden osuus väestöstä on noussut maassa merkittävästi moderneina aikoina. The New York Timesin mukaan 1970-luvulla evankelisten kristittyjen osuus väestöstä oli 5 prosentin luokkaa, mutta vuonna 2016 osuus oli noussut jo 25 prosenttiin.[[22]](#footnote-22) Evankeliset kirkot ovat saavuttaneet suosiota etenkin köyhien yhteiskuntaluokkien keskuudessa maan laajoilla slummialueilla (ns. *favela*t), joissa perinteinen perhekeskeinen arvomaailma on tyypillisesti juurtunut syvälle sosiaalisiin rakenteisiin, ja paine sulautua heteronormatiiviseen sukupuoli- ja seksuaali-identiteettiin voi monissa perheyhteisöissä olla kova.[[23]](#footnote-23)

Esimerkiksi vuosittaisten murha- ja väkivaltatilastojen valossa Brasilia on äärimmäisen väkivaltainen maa, ja aseistetut katujengit ja militiat kontrolloivat laajoja alueita faveloissa.[[24]](#footnote-24) The New York Timesin LGBTIQ -yhteisöjen kohtaamaa väkivaltaa käsittelevän artikkelin mukaan homovastainen väkivallan voidaan monissa tapauksissa katsoa olevan seurausta maassa laajalti vallitsevassa machokulttuurista ja homovastaisten evankelisten konservatiivien aktiivisesti tuottamasta vihapuheesta. Evankelisten herätysliikkeiden homovihamielisten johtajien saarnat saavuttavat maassa miljoonia ihmisiä satojen omistamiensa televisio- ja radiokanavien kautta.[[25]](#footnote-25)

Amerikan valtioiden järjestön (Organization of American States, OAS) ihmisoikeuskomission (Inter-American Commission of Human Rights, IACHR) tietojen mukaan Brasilian viranomaisilla on ollut huomattavia vaikeuksia tarjota suojelua maan LGBTIQ-yhteisöille, ja vaikka valtio on tehnyt useita tärkeitä ja konkreettisia toimia seksuaali- ja sukupuolivähemmistöjen oikeuksien huomioimiseksi, ovat sukupuoli- ja seksuaali-identiteetin perusteella tehtyjen väkivallantekojen ja viharikosten määrät suurimpia maailmassa.[[26]](#footnote-26) Vuodesta 1980 lähtien seksuaali- ja sukupuolivähemmistöihin kohdistuneita väkivaltaisia hyökkäyksiä Brasiliassa monitoroineen Grupo Gay da Bahia (GCB) -ihmisoikeusjärjestön keräämien tietojen mukaan Brasiliassa surmataan vuosittain enemmän LGBTIQ -henkilöitä kuin missään muussa maailman maassa. Vuonna 2019 julkaistun, LGBTIQ-vähemmistöihin 2000-luvulla kohdistuneita henkirikoksia tarkastelevan tutkimuksen mukaan surmien määrä on viime vuosina kasvanut. Esimerkiksi vuosien 2012–2016 tarkastelujaksolla surmattujen LGBTIQ -henkilöiden määrä oli 253% suurempi kuin vuosina 2002–2006. Kasvua oli samoilla tarkastelujaksoilla tapahtunut myös maan yleisissä henkirikosluvuissa, jotka ovat niin ikään globaalissa vertailussa korkeat, mutta yleiset murhaluvut olivat jälkimmäisellä tarkastelujaksolla vain 18% suuremmat. Niinpä LGBTIQ-henkilöihin kohdistuneiden henkirikosten määrä oli lisääntynyt 13 kertaa enemmän kuin muiden henkirikosten määrä.[[27]](#footnote-27)

Alueelliset erot

Monet seksuaali- ja sukupuolivähemmistöjen edustajista kokevat Brasilian suurkaupungit laajojen LGBTIQ -yhteisöjensä takia ilmapiiriltään hyväksyvämmiksi paikoiksi kuin maaseutualueiden pienemmät kylät, joiden paikallisyhteisöissä asenteet sukupuoli- ja seksuaali-identiteettien moninaisuutta kohtaan voivat olla konservatiivisia ja itseilmaisu rajoittuneempaa.[[28]](#footnote-28) Maan suurimmissa metropoleissa, kuten São Paulossa ja Rio Janeirossa on eri lähteiden mukaan LGBTIQ -yhteisöjen suosiossa olevia alueita, ja ne ovat suosittuja kohteita ulkomaalaisten seksuaali- ja sukupuolivähemmistöjä edustavien matkailijoiden keskuudessa.[[29]](#footnote-29)

Osa maan suurkaupungeista on pyrkinyt brändäämään itseään LGBTIQ -turismille suotuisina paikkoina. Eri matkailublogeissa ja uutisartikkeleissa on viime vuosina kirjoitettu Brasilian suurkaupunkien suurista, tiiviistä ja aktiivisista LGBTIQ -yhteisöistä sekä ” LGBTIQ -ystävällisistä” alueista ja kokoontumispaikoista kuten yökerhoista ja kahviloista.[[30]](#footnote-30) São Paulossa järjestettävä Pride-kulkue on osanottajamäärältään maailman suurimpia, ja se kerää vähintään satojatuhansia osanottajia vuosittain.[[31]](#footnote-31) Paraatia on järjestetty vuodesta 1997 lähtien, ja se saa tukea myös São Paulon kaupungilta.[[32]](#footnote-32) São Paulossa sijaitsee myös kaupungin perustama ja ylläpitämä LGBTIQ -museo Museu da Diversidade Sexual (engl. Museum of Sexual Diversity).[[33]](#footnote-33)

Samalla kuitenkin homofobia ja viharikokset LGBTIQ -henkilöitä vastaan ovat vakava ongelma myös suurkaupungeissa, ja esimerkiksi São Paulossa and Rio de Janeirossa raportoidaan koko maan kontekstissa eniten LGBTIQ -henkilöihin kohdistuvia rikoksia ja murhia.[[34]](#footnote-34) LGBTIQ -yhteisöjen turvattomuus kaupungeissa oli monien lähteiden mukaan noussut viime vuosina äärikonservatiivisten ryhmien saavutettua enemmän valtaa politiikassa.[[35]](#footnote-35) Grupo Gay da Bahian raportoimien tietojen mukaan murhien lukumäärä on ollut samansuuntainen pienemmissä ja suuremmissa kaupungeissa niiden väkilukuihin suhteutettuna.[[36]](#footnote-36)

Konservatiivisten ryhmien vaikutusvallan lisääntyminen politiikassa

Homovastaisten poliittisten ryhmien vaikutusvalta on kasvanut merkittävästi viime vuosina Brasiliassa.[[37]](#footnote-37) Bertelsmann Stiftung -säätiön demokratiakatsauksen (tarkastelujakso 1.2.2019-31.1.2021) mukaan evankelisen liikkeen puolestapuhujilla oli noin 200 edustajanpaikkaa 513-paikkaisessa parlamentin alahuoneessa, ja liikkeen jäsenet ovat esimerkiksi pyrkineet kumoamaan laissa sukupuoli- ja seksuaalivähemmistöille jo määriteltyjä oikeuksia.[[38]](#footnote-38) Vuonna 2018 Brasilian presidentiksi valittiin äärikonservatiivinen ja oikeistopopulistinen Jair Bolsonaro, joka on kerännyt huomiota avoimen homofobisilla lausunnoillaan ja pyrkinyt rajoittamaan ja kumoamaan LGBTIQ -ryhmille säädettyjä oikeuksia.[[39]](#footnote-39) Entinen asevoimien kapteeni Bolsonaro sai presidentinvaalien toisella kierroksella yli 55 prosenttia äänistä.[[40]](#footnote-40) Presidentti Bolsonaro on muun muassa lausunut olevansa ”ylpeä homofoobikko” ja kertonut ”ottavansa mieluummin kuolleen pojan kuin homoseksuaalin pojan”. Myös esimerkiksi Bolsanaron hallituksen koulutusministeri on antanut julkisuudessa seksuaali- ja sukupuolivähemmistöjä vastustavia lausuntoja.[[41]](#footnote-41)

Vuoden 2022 presidentinvaaleissa Brasilian presidentiksi valittiin maan presidenttinä aikaisemmin vuosina 2003–2010 toiminut vasemmistolaisen työväenpuolueen Luiz Inacio Lula da Silva, joka päihitti täpärästi Bolsonaron vaalien toisella kierroksella.[[42]](#footnote-42) Lulan kanta LGBTIQ-vähemmistöjä kohtaan on ollut huomattavasti Bolsonaroa positiivisempi, ja LGBTIQ-media Pink Newsin mukaan LGBTIQ -aktivistit ja poliitikot olivat juhlistaneet Lulan voittoa, ja osoittaneet toiveikkuutta Lulan presidenttikautta kohtaan.[[43]](#footnote-43)

Brittiläinen uutislehti The Guardian uutisoi kesäkuussa 2021, että maan korkeiden poliittisten johtajien LGBTIQ -yhteisöön kohdistamien avoimen homofobisten lausuntojen myötä vihapuheesta oli tullut Brasiliassa yleisempää ja hyväksyttävämpää, ja myös LGBTIQ -yhteisöjen kohtaama väkivalta oli lisääntynyt. [[44]](#footnote-44) Human Rights Watch (HRW) -ihmisoikeusjärjestö raportoi toukokuussa 2022, että evankelisen liikkeen ajamat lukuisat lakimuutokset ”sukupuoli-ideologioiden levittämisen” kieltämiseksi ovat tehneet ilmapiirin kouluissa painostavaksi, eivätkä monet opettajat uskalla enää opettaa sukupuoli- ja seksuaalisuusidentiteettien moninaisuudesta maan oppilaitoksissa.[[45]](#footnote-45)

Eri lähteiden mukaan väkivalta ja sosiaalisen median vihapuhe LGBTIQ -ryhmiä vastaan oli kasvanut merkittävästi Bolsonaron vaalikampanjan aikana vuonna 2018 ja sen jälkeen.[[46]](#footnote-46) Open Democracy joulukuussa 2020 julkaistussa artikkelissa kerrotaan Genero e Numero -järjestön tekemästä kyselytutkimuksesta, jonka LGBTIQ -vastaajista yli puolet oli kohdannut elämänsä aikana väkivaltaa, ja 92 prosenttia vastaajista oli sitä mieltä, että LGBTIQ -ryhmiin kohdistuvat väkivaltaisuudet olivat yleisesti lisääntyneet Bolsonaron vaalikampanjan aikana. Noin kolmasosaan vastaajista oli lisäksi kohdistunut vihapuhetta sosiaalisessa mediassa.[[47]](#footnote-47) Freedom House -järjestön mukaan monet LGBTIQ -yhteisön edustajista harjoittavat itsesensuuria julkisissa keskusteluissa ja sosiaalisessa mediassa väkivallan pelossa.[[48]](#footnote-48)

Seksuaali- ja sukupuolivähemmistöjen edustajat maan politiikassa

IACHR:n mukaan vuoden 2018 yleisvaaleihin osallistui 53 transsukupuolisista ehdokasta, mikä oli ennätysmäärä.[[49]](#footnote-49) Yhdysvaltojen ulkoministeriön (USDOS) mukaan LGBTIQ -ryhmiä edustavat ehdokkaat voittivat ennätysmäärän paikkoja vuoden 2020 kuntavaaleissa.[[50]](#footnote-50) Ihmisoikeusjärjestö Human Rights Watchin (HRW) mukaan kyseisissä vaaleissa läpi pääsi ainakin 30 transsukupuolista ehdokasta, joista monet olivat kuitenkin kohdanneet uhkauksia virkaan astumisensa jälkeen. Esimerkiksi Rio de Janeiron kaupunginhallitukseen valittu transnainen joutui pakenemaan maasta väliaikaisesti.[[51]](#footnote-51)

Brasilian kansalliskongressissa on toiminut joitakin avoimesti homoseksuaaleja kansanedustajia, mutta he ja heidän perheensä ovat kohdanneet jatkuvia tappouhkauksia.[[52]](#footnote-52) Vuonna 2020 Jean Wyllys joutui eroamaan kongressista saamiensa tappouhkausten vuoksi ja pakenemaan ulkomaille. Hänet korvasi toinen avoimesti homoseksuaali David Miranda, joka on myös kertonut henkeänsä uhatun virkaan astumisen jälkeen.[[53]](#footnote-53)

Vuonna 2018 avoimesti homoseksuaali aktivistipoliitikko ja Rio de Janeiron kaupunginvaltuuston jäsen Marielle Franco, joka puhui aktiivisesti vähemmistöjen oikeuksien puolesta ja favelojen poliisiväkivaltaa vastaan, ammuttiin kuoliaaksi Rio de Janeiron kadulla hänen poistuessaan poliittisesta keskustelutilaisuudesta. Myös Francon autonkuljettaja sai surmansa ampumisessa.[[54]](#footnote-54) The Guardianin mukaan Francon murhasta pidätettiin kaksi entistä poliisia.[[55]](#footnote-55)

## Onko seksuaali- ja sukupuolivähemmistöihin kohdistunut viime vuosina oikeudenloukkauksia tai syrjintää? Millaisia ja minkä tahojen toimesta?

Brasilialaisten LGBTIQ -henkilöihin kohdistuvaa väkivaltaa tarkkailevien kansalaisjärjestöjen mukaan surmattujen LGBTIQ -henkilöiden määrässä on havaittavissa selkeää kasvua vuoden 2010 jälkeen.[[56]](#footnote-56) IACHR:n mukaan vuosina 2015-2019 yhteensä 1644 LGBTIQ -henkilöä on kuollut viharikosten seurauksena.[[57]](#footnote-57)

Grupo Gay da Bahia -kansalaisjärjestön mukaan vuoden 2021 aikana Brasiliassa surmattiin 300 LGBTIQ -henkilöä seksuaali- tai sukupuoli-identiteetin perusteella. Surmatuista 153 (51%) oli homoseksuaaleja, 110 (36,67%) transsukupuolisia ja 12 (4%) lesboja.[[58]](#footnote-58) Vuonna 2020 surmattuja oli 224, ja kyseisenä vuonna ensimmäistä kertaa surmattujen transsukupuolisten määrä ylitti surmattujen homoseksuaalien määrän (transsukupuolisia oli surmatuista noin 70%).[[59]](#footnote-59)

Kuten todettua, homofobisten väkivaltaisten iskujen määrä oli ennätyskorkealla vuoden 2018 presidentinvaalien alla ja niiden jälkeen. Vuonna 2017 Grupo Gay da Bahia raportoi 445 LGBTIQ -henkilöihin kohdistunutta surmaa, ja vuonna 2018 surmia raportoitiin 420.[[60]](#footnote-60) The Guardian -lehden haastatteleman Grupo Gay de Bahia -järjestön johtajan mukaan surmien määrän kasvulla oli yhteys äärikonservatiivisten poliitikkojen masinoimaan vihapuheeseen.[[61]](#footnote-61)

LGBTIQ -yhteisöön kohdistuvat väkivaltarikokset ovat tyypillisesti luonteeltaan erittäin raakoja.[[62]](#footnote-62) Surmat on tehty usein ampumalla, terä- tai muulla aseella, pahoinpitelemällä tai kuristamalla. Suuressa osassa kuolettavia laukauksia tai tappavia iskuja on havaittu useita, mikä viittaa yleensä viharikoksiin.[[63]](#footnote-63) The Guardianin artikkelin mukaan monissa tapauksissa uhreja on silvottu myös surmaamisen jälkeen esimerkiksi leikkaamalla irti heidän sukupuolielimensä.[[64]](#footnote-64) The Guardian kirjoitti kesäkuussa 2021 tapauksesta, jossa Florianópolisissa kolmen aseistautuneen miehen joukko oli hyökännyt homomiehen kimppuun, ja pakottanut miehen viiltelemään omiin jalkoihinsa homofobisia termejä. Loukkaantunut uhri löydettiin kadulta ja toimitettiin sairaalahoitoon.[[65]](#footnote-65) USDOS raportoi kesäkuussa 2020 tapahtuneesta homofobisesta surmasta Bahiassa, jossa kaksi teini-ikäistä tekijää kivitti homoseksuaalin miehen tajuttomaksi Bahiassa, minkä jälkeen siirsivät hänet hylättyyn taloon, jonka sytyttivät palamaan. Toinen tekijöistä kertoi teon syyksi sen, että uhri oli flirttaillut hänelle.[[66]](#footnote-66)

Seksuaali- ja sukupuolivähemmistöihin kohdistuvia väkivaltatapauksia raportoidaan vuosittain tuhansia kansallisen seksuaali- ja sukupuolivähemmistöjen edustajille tarkoitetun tukipuhelinpalvelun kautta. Rio de Janeirossa toimivan Oswaldo Cruz Foundation -tutkimuslaitoksen mukaan valtion ylläpitämässä LGBTIQ -henkilöille suunnatussa tukipuhelinpalvelussa (Disque 100) oli rekisteröity vuosina 2015-2017 noin 24600 tapausta, joissa seksuaali- ja sukupuolivähemmistöjen edustajiin oli kohdistunut väkivaltaa.[[67]](#footnote-67) Fyysisen väkivallan lisäksi tukipuhelinpalveluun raportoidaan paljon henkistä väkivaltaa, nöyryyttämistä, verbaalisia hyökkäyksiä ja syrjintää.[[68]](#footnote-68)

HRW:n vuoden 2022 vuosiraportin mukaan Brasilian oikeusasiamiehen toimisto oli vastaanottanut noin 1100 valitusta LGBTIQ -henkilöihin kohdistuneesta väkivallasta, syrjinnästä ja muista rikoksista tammi-lokakuun välillä vuonna 2021.[[69]](#footnote-69)

## Eroaako transsukupuolisten henkilöiden asema muista seksuaali- ja sukupuolivähemmistöistä Brasiliassa? Millaisia oikeudenloukkauksia transsukupuolisiin on kohdistunut ja minkä tahojen toimesta?

Eri lähteiden mukaan Brasilian HLBTIQ-vähemmistöistä transsukupuoliset ovat erityisen haavoittuvassa asemassa.[[70]](#footnote-70) USDOS:n mukaan jopa 90 prosenttia transsukupuolisista naisista joutuu toimimaan prostituoituina, koska eivät onnistu löytämään muuta ammattia. Lisäksi transsukupuoliset joutuvat usein maksamaan suojelurahaa ja asumiskustannuksia ihmissalakuljettajille. Monia transsukupuolisia on pahoinpidelty tapauksissa, joissa he ovat olleet kykenemättömiä maksamaan suojelurahoja, ja heitä on muun muassa pakotettu prostituutioon velkojen maksamiseksi. Monissa tapauksissa ihmiskaupan harjoittajat ovat pakottaneet transsukupuolisia prostituutioon tarjoutumalla maksamaan heidän sukupuolenkorjaamisleikkauksen, minkä jälkeen transsukupuoliset henkilöt ovat ajautuneet velkasuhteeseen.[[71]](#footnote-71) USDOS:n ihmiskauppaa käsittelevän raportin mukaan puolet Rio de Janeirossa asuvista transsukupuolisista ovat korkeassa vaarassa joutua ihmiskaupan uhreiksi.[[72]](#footnote-72)

UNAIDS raportoi toukokuussa 2022 että transsukupuolisiin kohdistuvaa väkivaltaa Brasiliassa tarkkailevan ANTRA (Brazilian National Association of Transsexuals and Transgender People) -kansalaisjärjestön mukaan 140 transsukupuolista murhattiin Brasiliassa vuonna 2021.[[73]](#footnote-73) Vuonna 2020 vastaavanlaisia henkirikoksia raportoitiin 175.[[74]](#footnote-74) IACHR:n kansalaisjärjestöiltä saamien tietojen mukaan vuonna 2018 surmattiin 164 transsukupuolista, ja vuonna 2019 surmattuja oli 124, ja jopa 80 prosenttia tapauksista oli tekotavoiltaan erityisen raakoja. IACHR mainitsee esimerkkitapauksen, jossa surmatun transnaisen sydän oli revitty ulos rinnasta São Paulossa ja korvattu uskonnollisella symbolilla.[[75]](#footnote-75)

Globaalissa vertailussa transsukupuolisiin maassa kohdistuvien murhien määrä on Brasiliassa korkein maailmassa. Esimerkiksi Transgender Europe -järjestön mukaan vuosina 2016-2017 koko maailmassa raportoiduista 325:sta transsukupuolisten murhasta yli puolet (171) raportoitiin Brasiliasta.[[76]](#footnote-76) IACHR:n useiden eri kansalaisjärjestöjen raportoimiin tietoihin pohjautuvien tilastojen mukaan transsukupuoliset henkilöt ovat Brasiliassa muita LGBTIQ -ryhmiä suuremmassa riskissä kuolla väkivaltaisesti, ja tilastojen mukaan esimerkiksi homomiehiin verrattuna riski on 17-kertainen.[[77]](#footnote-77) Myös transsukupuolisten itsemurhat ovat Brasiliassa yleisiä.[[78]](#footnote-78) Virallisten arvioiden mukaan transsukupuolisten elinajanodote on Brasiliassa noin 35 ikävuoden luokkaa, kun maan kansalaisten keskimääräinen elinajanodote on noin 75 vuotta.[[79]](#footnote-79)

Noin puolet transsukupuolisten henkilöiden vuosina 2002-2016 Grupo Gay da Bahia -kansalaisjärjestön raportoimista murhista on tehty pienissä kylissä ja kaupungeissa ja noin puolet osavaltioiden pääkaupungeissa. Murhista 77 prosenttia tehtiin julkisilla paikoilla, ja noin puolet tehtiin ampuma-aseella. 57 prosentissa uhreista löytyi 2-5 ampumajälkeä tai iskua. Noin 80 prosenttia uhreista oli prostituoituja.[[80]](#footnote-80)

Monet viime vuosina tehdyistä transsukupuolisten surmista ovat olleet tekotavaltaan erityisen julmia ja raakoja.[[81]](#footnote-81) New York Timesin haastattelemien LGBTIQ -aktivistien mukaan kaikkein brutaalimpien murhien uhrit ovat usein transsukupuolisia henkilöitä, ja murhattujen ruumiit löytyvät usein pahasti ruhjottuina. Esimerkkitapauksena artikkelissa mainitaan Rio de Janeirossa tehty transsukupuolisen sambatanssijan murha, jossa tekijät olivat videoineet uhrin kidutusta ennen kuin olivat surmanneet uhrin puukottamalla sekä ampumalla tätä kuudesti. Tekijät olivat julkaisseet videon Facebookissa, mutta poliisi ei ollut löytänyt heitä.[[82]](#footnote-82) USDOS raportoi vuoden 2021 tapahtumia käsittelevässä ihmisoikeusraportissaan tapauksesta, jossa teini-ikäinen tekijä oli surmannut transsukupuolisen naisen Recifessä, Pernambucon osavaltiossa kaatamalla uhrin päälle alkoholia tämän nukkuessa kadulla ja sytyttämällä tämän tuleen. Lähteen mukaan Pernambucon osavaltiossa oli saman kuukauden aikana surmattu myös kolme muuta transsukupuolista henkilöä. Poliisi oli pidättänyt tapauksessa alaikäisen tekijän, mutta USDOS:n raportin julkaisuhetkellä ei ollut selvää, nostettaisiinko tekijää vastaan syytteet viharikoksesta. Recifen osavaltion pormestari oli tapauksen jälkeen pahoitellut tapausta julkisuudessa ja kertonut uhrin mukaan nimetyn uuden turvatalon perustamisesta LGBTIQ -henkilöille.[[83]](#footnote-83) Myös HRW raportoi vuoden 2022 vuosiraportissa kahdesta 13- ja 16 -vuotiaan raa’asta murhasta Cearan osavaltiossa.[[84]](#footnote-84)

Al Jazeera -uutislehden Transgender Europe -kansalaisjärjestöltä saamien tietojen mukaan transsukupuolisiin kohdistuvien viharikosten korkea määrä heijastelee osaltaan Brasiliassa laajalle levinnyttä ja pitkään jatkunutta transfobiaa. Järjestön mukaan sen juuret ulottuvat merkittäviltä osin 1964-1985 sotilasdiktatuuriin, jonka aikaa sotilashallinnon propagandassa transsukupuoliset henkilöt pyrittiin leimaamaan uhkana ”brasilialaisille perhearvoille”, ja heteronormatiivisesta arvomaailmasta poikkeavat henkilöt joutuivat voimakkaan sorron ja marginalisoinnin kohteiksi. Sotilashallinto yhdisti transsukupuoliset propagandassaan prostituutioon ja rikollisuuteen, ja sotilaspoliisi kohdisti tappoiskuja transsukupuolisiin henkilöihin ilman rangaistusta, mikä on jatkunut nykypäivään asti etenkin maan slummialueilla.[[85]](#footnote-85)

Transsukupuolisten kohtaama laajamittainen syrijntä ja sosiaalinen stigma voi näkyä myös esimerkiksi syrjintänä koulutuksessa, työelämässä ja terveydenhuollossa.[[86]](#footnote-86) Monien transsukupuolisten kohtaamassa syrjinnässä on myös intersektionaalinen ulottuvuus, ja esimerkiksi afrobrasilialaiset transsukupuoliset henkilöt kohtaavat syrjintää sekä sukupuoli-identiteettinsä että ihonvärinsä perusteella. Lisäksi afrobrasilialaiset transsukupuoliset henkilöt asuvat tyypillisesti köyhissä oloissa faveloissa, mikä lisää heidän haavoittuvuuttaan syrjinnälle ja väkivallalle.[[87]](#footnote-87) IACHR:n mukaan tummaihoiset transsukupuoliset henkilöt ovat erityisen haavoittuvassa asemassa Brasiliassa, ja lähteen mukaan myös suurin osa raportoiduista surmatuista transsukupuolisista on tummaihoisia.[[88]](#footnote-88)

IACHR:n saamien tietojen mukaan HIV-positiivisten määrän transsukupuolisten keskuudessa arvioidaan olevan jopa 18-31 prosenttia, kun se koko väestön keskuudessa arvio on noin 0,4 prosenttia. IACHR:n mukaan transsukupuolisten haavoittuva asema ja heihin kohdistuva syrjintä esimerkiksi terveydenhoitopalveluissa tekevät heistä alttiita tartunnalle ja viruksen leviämiselle.[[89]](#footnote-89) USDOS:n mukaan syrjintä HIV:ta ja AIDS:ia sairastavia kohtaan on Brasiliassa lain mukaan rangaistava teko, mutta kansalaisjärjestöjen mukaan syrjintä ja sosiaalinen stigmatisointi on käytännössä yleistä, ja vaikka hallitus tarjoaa kohtuuhintaista hoitoa HIV-positiivisille, eivät monet ole käytännön tasolla päässeet hoidon piiriin, koska tietoisuus palvelusta on vähäistä ja toisaalta siihen liittyvä byrokratia on koettu liian monimutkaisena.[[90]](#footnote-90)

## Onko seksuaali- ja sukupuolivähemmistöjen mahdollista saada viranomaissuojelua Brasiliassa?

Viranomaissuojelua Brasiliassa on yleisellä tasolla käsitelty aiemmin Maatietopalvelun 3.2.2022 julkaistussa kyselyvastauksessa ”Brasilia / Poliittinen tilanne 2019 jälkeen, naisten asema, lähisuhdeväkivalta, afrobrasilialaisten ja ulkomaalaisten asema, syrjintä”.

USDOS:n mukaan Brasilian viranomais- ja oikeusmekanismit ovat olleet tehottomia ja hitaita sukupuoli- tai seksuaali-identiteetin perusteella tehtyjen rikosten rekisteröimiseksi.[[91]](#footnote-91) Homo- ja transfobiset asenteet ulottuvat myös maan poliisiin ja turvallisuusjoukkoihin sekä rikosoikeuslaitokseen, joissa sotilasdiktatuurin ajoilta periytyvät toimintatavat ja machokulttuurin ihannointi elävät edelleen vahvoina.[[92]](#footnote-92) Brazilian Public Security Forum -järjestön poliisien sosiaalisen median käyttäytymistä tarkastelevan tutkimuksen mukaan 24 prosenttia poliiseista julkaisi henkilökohtaisilla sosiaalisen median tileillään ja työhön liittyvillä sosiaalisen median alustoilla LGBTIQ -ryhmiä vastustavaa sisältöä.[[93]](#footnote-93)

LGBTIQ -ryhmien raportoimattomuus on yleistä muun muassa poliisiviranomaisten LGBTIQ -henkilöihin kohdistamien ennakkoluulojen takia.[[94]](#footnote-94) Ihmisoikeus- ja kansalaisjärjestöjen mukaan LGBTIQ -henkilöt eivät useinkaan ilmoita heihin kohdistuvista rikoksista, koska pelkäävät poliisin heihin kohdistamaa syrjintää ja väkivaltaa.[[95]](#footnote-95) Toukokuussa 2019 julkaistun LGBTIQ -ryhmiin kohdistuneita murhia tarkastelevan tutkimusartikkelin mukaan Brasilian rikosoikeusjärjestelmä on käytännössä tehoton ja kykenemätön tunnistamaan ja ratkaisemaan homofobisia rikoksia, mikä ilmenee käytännössä laajana raportoimattomuutena.[[96]](#footnote-96) USDOS:n kansalaisjärjestöiltä saamien tietojen mukaan poliisi oli tehnyt pidätyksiä vain 9 prosentissa vuosien 2018 ja 2019 aikana raportoiduissa transsukupuolisten henkilöihin kohdistuneissa surmissa.[[97]](#footnote-97)

Grupo Gay da Bahia -kansalaisjärjestön johtajan mukaan poliisin suhtautuminen seksuaali- ja sukupuolivähemmistöihin kohdistuneisiin rikoksiin on usein välinpitämätöntä, ja suuri osa homofobisista ja transfobisista rikoksista jää Brasiliassa rankaisematta, mikä pitää yllä väkivallan kehää.[[98]](#footnote-98) Poliisi on monissa tapauksissa kieltäytynyt rekisteröimästä LGBTIQ -henkilöihin kohdistuneita väkivaltaisia hyökkäyksiä viharikoksina.[[99]](#footnote-99) The New York Timesin artikkelin mukaan joissain tapauksissa joissa pidätyksiä on tehty, rikoksesta syytettyjä on myöhemmin vapautettu sakkorangaistusta tai takuita vastaan, vaikka kyse olisi vakavista rikoksista, kuten murhan yrityksestä.[[100]](#footnote-100)

Eri lähteiden mukaan myös seksuaali- ja sukupuolivähemmistöjen kohtaama poliisiväkivalta on merkittävä ongelma, ja monissa LGBTIQ-henkilöihin kohdistuneissa hyökkäyksissä ja surmissa tekijöiksi on tunnistettu valtion turvallisuusjoukkojen edustajia.[[101]](#footnote-101)

USDOS:n mukaan siviiliviranomaisilla ei ole tehokasta kontrollia maan turvallisuusjoukkoihin, ja poliisiväkivalta sekä poliisin ja sotilaiden tekemien rikosten rankaisemattomuus on laajalle levinnyt ongelma Brasiliassa. Turvallisuusjoukkojen jäsenet toteuttavat vuosittain lukuisia rikoksia rankaisematta, ja poliisiväkivallan seurauksena kuolee Brasiliassa tuhansia ihmisiä vuosittain.[[102]](#footnote-102) Suurilta osin turvallisuusjoukkojen nykyisistä ja entisistä jäsenistä koostuvat laittomat militiat hallitsevat laajoja alueita maan faveloissa, ja jopa useiden miljoonien brasilialaisten arvioidaan asuvan näiden rikollisten ja väkivaltaisten militioiden kontrolloimilla alueilla, joilla militiat toteuttavat tappoiskuja ja muita rikoksia rankaisematta.[[103]](#footnote-103) Deutsche Wellen mukaan rikolliset militiat ja jengit kontrolloivat jopa puolta Brasilian maa-alueesta.[[104]](#footnote-104)

## Onko Brasiliassa seksuaali- ja sukupuolivähemmistöjen järjestöjä tai muita tukitoimia? Miten järjestöihin ja aktivisteihin suhtaudutaan?

Valtiolliset tukimekanismit

LGBTIQ -yhteisöjen oikeuksia suojelevan lainsäädännön lisäksi Brasiliassa on luotu joitakin valtiollisia mekanismeja LGBTIQ -henkilöiden kohtaamien ongelmien tunnistamiseksi. IACHR:n mukaan Brasilia on luonut institutionaalisen kehyksen LGBTIQ -ryhmien oikeuksien tunnistamiseksi perustamalla kansallisen CNCD/LGBT (engl. National Council to Combat Discrimination and Promote the Rights of Lesbians, Gays, Bisexuals, Transvestites, and Transgender Persons) -neuvoston, joka toimii yhteistyössä LGBTIQ -järjestöjen kanssa. Neuvostolla on vastineensa myös osavaltio- ja kuntatasoilla. IACHR:n mukaan kyseisten neuvostojen olemassaolo on ollut tärkeä osatekijä kansallisen ja osavaltiotason ajankohtaisten prioriteettien ja haasteiden tunnistamisessa. Brasilian valtio ja osavaltiot ovat ryhtyneet neuvostossa tunnistettujen haasteiden pohjalta toimiin lainsäädännöllisen ja institutionaalisen kehyksen kehittämiseksi, ja erilaisia valtiollisia ohjelmia ongelmakohtien kehittämiseksi on perustettu. IACHR kuitenkin mainitsee raportissaan, että viime vuosien polarisoituneemmassa poliittisessa ympäristössä institutionaalisessa kehyksessä on tapahtunut taantumaa, ja jo luotujen mekanismien toimintakyky on heikentynyt.[[105]](#footnote-105)

Jotkut lähteet ovat raportoineet valtiollisten suojelumekanismien, kuten aiemmin tässä kyselyvastauksessa mainitun Disque 100 -apupuhelinpalvelun tehottomuudesta suojella LGBTIQ -vähemmistöjen oikeuksia käytännössä.[[106]](#footnote-106)

LGBTIQ -kansalaisjärjestöt ja tukitoiminta

Brasilian LGBTIQ -liike on ollut aktiivinen jo 1970-luvun lopulta lähtien, jolloin LGBTIQ-liike yhdessä samoihin aikoihin perustettujen feministi- ja rotusortoa vastustavien liikkeiden kanssa aloitti aktiivisen taistelun syrjinnän lopettamisen, tasa-arvon ja täysimääräisten oikeuksien puolesta. Siitä lähtien LGBTIQ -aktivistit ovat haastaneet yhteiskunnallisia stereotypioita ja saaneet läpi kehitystä politiikan ja lainsäädännön tasolla. Kansalaisjärjestöjen määrätietoinen työ on tuottanut useita tärkeitä voittoja seksuaali- ja sukupuolivähemmistöjen oikeuksien lisäämiseksi maassa.[[107]](#footnote-107)

Brasiliassa toimii nykyisin yli 300 aktiivista LGBTIQ -kansalaisjärjestöä ja organisaatiota, jotka toimivat osana vuonna 1995 perustettua ABGLT (engl. The Brazilian Lesbian, Gay, Bisexual, "Travesti", Transgender, and Intersex Association) -verkostoa. Verkkosivujensa mukaan ABGLT-verkosto tekee yhteistyötä Brasilian hallituksen kanssa ongelmiin puuttumiseksi valtiollisella tasolla ja toteuttaa yhteiskunnan eri aloilla kehityshankkeita ja LGBTIQ -yhteisön näkyvyyttä lisääviä kampanjoita yhteistyössä viranomaisten kanssa. Verkosto on pyrkinyt perustamaan ruohonjuuritason järjestöjä kaikkiin osavaltioihin, ja se toimii myös neuvoa-antavana elimenä YK:n talous- ja sosiaalineuvostossa (ECOSOC).[[108]](#footnote-108)

Jotkut osavaltiot ovat perustaneet yhteistyössä kansalaisjärjestöjen kanssa yksittäisiä alueellisia sosiaalitukea tarjoavia LGBTIQ -keskuksia.[[109]](#footnote-109) USDOS raportoi vuoden 2021 tapahtumia käsittelevässä ihmisoikeusraportissa, että maan koillisissa osissa oli järjestetty poliiseille koulutusta homofobisen väkivallan uhreiksi joutuneiden inhimillisemmästä kohtelusta, sekä laillisen, psykologisen ja sosiaalisen tuen järjestämiseksi uhreille. Lähteen mukaan Recifessa ”Recife Municipal Reference Center” -keskus tarjosi räätälöityjä psykologien, sosiaalityöntekijöiden ja juristien järjestämiä palveluja LGBTIQ -ryhmille.[[110]](#footnote-110)

Kanadan maahanmuuttoviranomaisten (IRB) maaliskuussa 2016 haastatteleman Brasilian LGBTIQ -liikettä tutkivan Campinasin yliopiston väitöskirjatutkijan mukaan Brasiliassa oli joitain tukipalveluja LGBTIQ -ryhmille, kuten LGBTIQ -apukeskuksia, jotka tarjosivat psykologista ja sosiaalista tukea, mutta haastatellun mukaan palvelut olivat maantieteellisesti keskittyneet vain tietyille alueille ja olivat kysyntään nähden riittämättömiä. Lisäksi haastatellun mukaan laadultaan palvelut olivat tyypillisesti heikkoja, ja niiden toiminta ja resurssit olivat epävakaalla pohjalla.[[111]](#footnote-111)

USDOS:n mukaan joissakin osavaltioissa on järjestetty koronapandemian aikaan hyväntekeväisyyskampanjoita haavoittuvien LGBTIQ+ -ryhmien avustamiseksi, joissa haavoittuville ryhmille on lahjoitettu ruoka- ja hygieniatarvikkeita sekä vaatteita.[[112]](#footnote-112)

Kuten edellä on tuotu ilmi, poliittisesti aktiiviset LGBTIQ -yhteisön edustajat ovat kohdanneet aktivisminsa perusteella Brasiliassa häirintää, tappouhkauksia ja väkivaltaa konservatiivisilta ryhmiltä.[[113]](#footnote-113)

# Lähteet

ABGLT (The Brazilian Lesbian, Gay, Bisexual, "Travesti", Transgender, and Intersex Association) 2022. *About us*. <https://www.abglt.org/about-us> (käyty 16.11.2022).

AAIHS (African American Intellectual History Society) 19.3.2018. *Marielle Franco, Black Queer Women, and Police Violence in Brazil*. <https://www.aaihs.org/afro-brazilian-women-lgbt-rights-and-the-fight-against-police-violence/> (käyty 14.11.2022).

Agência Brasil 25.5.2022. *First survey on homosexual and bisexual people in Brazil released*. <https://agenciabrasil.ebc.com.br/en/direitos-humanos/noticia/2022-05/ibge-publishes-survey-homosexuals-and-bisexuals-brazil> (käyty 9.11.2022).

ALAI (Latin American Information Agency) 10.8.2022. *Violence is on the rise in Brazil*. <https://www.alai.info/en/violence-is-on-the-rise-in-brazil/> (käyty 14.11.2022).

Amnesty International 29.3.2022. *Amnesty International Report 2021/22: The state of the world’s human rights*. <https://www.amnesty.org/en/documents/pol10/4870/2022/en/> (käyty 9.11.2022).

AP (Associated Press) News 14.6.2019. *Brazil’s supreme court votes to make homophobia a crime*. <https://apnews.com/article/latin-america-caribbean-brazil-courts-supreme-courts-f566045f4a5646b6846ccfeafeebd0f3> (käyty 9.11.2022).

Bertelmann Stiftung 23.2.2022. *BTI (Bertelsmann Stiftung’s Transformation Index):* *Brazil 2022 Country Report*. <https://bti-project.org/fileadmin/api/content/en/downloads/reports/country_report_2022_BRA.pdf> (käyty 10.11.2022).

CNN (Cable News Network) 22.4.2015. *Brazilian transgender woman accuses police of brutal beating*. <https://edition.cnn.com/2015/04/22/americas/brazil-jail-transgender-beating/index.html> (käyty 15.11.2022).

Constitute Project 27.4.2022. *Brazil’s Constitution of 1988 with Amendments through 2017*. Epävirallinen englanninkielinen käännös. <https://www.constituteproject.org/constitution/Brazil_2017.pdf?lang=en> (käyty 9.11.2022).

Daily Mail 20.6.2022. *Pictured: Thousands take to the streets of Sao Paulo for 26th Gay Pride Parade after two years of virtual events due to coronavirus*. <https://www.dailymail.co.uk/news/article-10932561/Thousands-streets-Sao-Paulo-26th-Gay-Pride-Parade-two-years-virtual-events.html> (käyty 9.11.2022).

DW (Deutsche Welle) 4.9.2019. *Brazil’s dangerous militias*. <https://www.dw.com/en/against-the-current-brazils-dangerous-militias/a-50288049> (käyty 15.11.2022).

Freedom House

3.3.2022. *Freedom in the World 2022: Brazil*. <https://freedomhouse.org/country/brazil/freedom-world/2022> (käyty 9.11.2022).

14.10.2020. *Freedom on the New 2020: Brazil*. <https://freedomhouse.org/country/brazil/freedom-net/2020> (käyty 10.11.2022).

4.3.2020. *Freedom in the World 2020: Brazil*. <https://freedomhouse.org/country/brazil/freedom-world/2020> (käyty 10.11.2022).

GayTravel [päiväämätön]. *The Gay Scene in Sao Paulo*. <https://www.gaytravel.com/gay-guides/sao-paulo/gay-scene> (käyty 10.11.2022).

Green, James N. 28.9.2020. *LGBTQ History and Movements in Brazil*. Edellyttää kirjautumista. Tiivistelmä saatavilla: <https://oxfordre.com/latinamericanhistory/view/10.1093/acrefore/9780199366439.001.0001/acrefore-9780199366439-e-840> (käyty 15.11.2022).

Grupo Gay da Bahia 5/2022. *Violent Deaths of LGBT+ in Brazil*. <https://grupogaydabahia.files.wordpress.com/2022/05/mortes-violentas-de-lgbt-2021-versao-final_1-eng-4.pdf> (käyty 14.11.2022).

The Guardian

9.6.2021. *‘Epidemic of violence’: Brazil shocked by ‘barbaric’ gang-rape of gay man*. <https://www.theguardian.com/global-development/2021/jun/09/epidemic-of-violence-brazil-shocked-by-barbaric-gang-rape-of-gay-man> (käyty 10.11.2022).

12.3.2019. *Brazil: two ex-police officers arrested over murder of Marielle Franco*. <https://www.theguardian.com/world/2019/mar/12/police-officers-arrested-murder-brazilian-politician-marielle-franco> (käyty 10.11.2022).

22.1.2018. *Violent deaths of LGBT people in Brazil hit all-time high*. <https://www.theguardian.com/world/2018/jan/22/brazil-lgbt-violence-deaths-all-time-high-new-research> (käyty 14.11.2022).

11.6.2011. *Rio de Janeiro aims to become world capital of gay tourism*. <https://www.theguardian.com/travel/2011/jul/11/rio-de-janeiro-gay-tourism> (käyty 10.11.2022).

HRW (Human Rights Watch)

12.5.2022. *“I Became Scared, This Was Their Goal”: Efforts to Ban Gender and Sexuality Education in Brazil*. <https://www.hrw.org/report/2022/05/12/i-became-scared-was-their-goal/efforts-ban-gender-and-sexuality-education-brazil> (käyty 10.11.2022).

13.1.2022. *World Report 2022: Brazil*. <https://www.hrw.org/world-report/2022/country-chapters/brazil> (käyty 10.11.2022).

HS (Helsingin Sanomat) 29.10.2018. *Kiistelty oikeistopopulisti Bolsonaro nousee Brasilian presidentiksi*. <https://www.hs.fi/ulkomaat/art-2000005880146.html> (käyty 16.11.2022).

IACHR (Inter-American Commission on Human Rights) 12.2.2021. *Situation of human rights in Brazil*. <http://www.oas.org/en/iachr/reports/pdfs/Brasil2021-en.pdf> (käyty 9.11.2022).

ILGA (International Lesbian, Gay, Bisexual, Trans and Intersex Association)

12/2020. *State-Sponsored Homophobia: Global Legislation Overview Update*. <https://ilga.org/downloads/ILGA_World_State_Sponsored_Homophobia_report_global_legislation_overview_update_December_2020.pdf> (käyty 9.11.2022).

2016. *The ILGA-RIWI 2016 Global Attitudes Survey on LGBTI People in Partnership With LOGO*. <https://ilga.org/downloads/07_THE_ILGA_RIWI_2016_GLOBAL_ATTITUDES_SURVEY_ON_LGBTI_PEOPLE.pdf> (käyty 9.11.2022).

IRB (Immigration and Refugee Board of Canada) 5.4.2016. *Brazil: Situation and treatment of sexual minorities, including legislation, state protection, and support services (2012-April 2016)*. <https://irb.gc.ca/en/country-information/rir/Pages/index.aspx?doc=456454> (käyty 9.11.2022).

Ipsos (Institut Public de Sondage d'Opinion Secteur) 2021. *LGBT+ Pride 2021 Global Survey*. <https://www.ipsos.com/sites/default/files/ct/news/documents/2021-06/LGBT%20Pride%202021%20Global%20Survey%20Report%20-%20US%20Version%20-%20Rev%202.pdf> (käyty 9.11.2022).

Al Jazeera 22.4.2015. *Brazil: Targeting trans people with impunity*. <https://www.aljazeera.com/features/2015/4/22/brazil-targeting-trans-people-with-impunity> (käyty 14.11.2022).

Lobato, Maria; Soll, Bianca; Costa, Angelo; Saadeh, Alexandre; Gagliotti, Daniel; Fresan, Ana; Reed Geoffrey & Robles, Rebeca 8/2019. “Psychological distress among transgender people in Brazil: frequency, intensity and social causation – an ICD-11 field study”. *Brazilian Journal of Psychiatry,* vol 41, no 4, s. 310-315. Saatavilla: <https://www.scielo.br/j/rbp/a/XpWQL8bGCwQfpw3Rt7xjpVp/?lang=en&format=pdf> (käyty 9.11.2022).

Maatietopalvelu 3.2.2022. *Brasilia / Poliittinen tilanne 2019 jälkeen, naisten asema, lähisuhdeväkivalta, afrobrasilialaisten ja ulkomaalaisten asema, syrjintä* [kyselyvastaus]. <https://maatieto.migri.fi/base/2724d19a-5460-485d-bff8-6cd8f75f86d5/countryDocument/875465cb-0a49-4bfb-8ade-f03553c6ea8d> (käyty 18.11.2022).

Malta, Monica; De Jesus, Jaqueline, LeGrand, Sara; Seixas, Michele; Benevides, Bruna; Das Dores Silva, Maria; Lana, Jonas Soares; Huinh, Hy V; Belden, Charles M & Whetten, Kathryn 21.5.2020. *'Our life is pointless … ': Exploring discrimination, violence and mental health challenges among sexual and gender minorities from Brazil*. Saatavilla: <https://pubmed.ncbi.nlm.nih.gov/32436430/> [edellyttää kirjautumista] (käyty 10.11.2022).

Mendes, Wallace Góes & Da Silva, Cosme Marcelo Furtado Passos 30.5.2019. “Homicide of Lesbians, Gays, Bisexuals, Travestis, Transexuals, and Transgender people (LGBT) in Brazil: a Spatial Analysis”. *Cien Saude Colet*, vol. 25, no. 5, s. 1709-1722. Saatavilla: <https://www.scielo.br/j/csc/a/4947yK7K5JTN5sHJRKTFPvD/?format=pdf&lang=en> (käyty 9.11.2022).

Museu da Diversidade Sexual [päiväämätön]. *O Museu*. <https://museudadiversidadesexual.org.br/sobre> (käyty 10.11.2022).

NBC (National Broadcasting Company) News

24.6.2019. *Brazil's largest city draws hundreds of thousands for Pride march*. <https://www.nbcnews.com/feature/nbc-out/brazil-s-largest-city-draws-hundreds-thousands-pride-march-n1020971> (käyty 9.11.2022).

17.8.2007. *Brazil to provide free sex-change operations*. <https://www.nbcnews.com/health/health-news/brazil-provide-free-sex-change-operations-flna1c9469053> (käyty 9.11.2022).

The New York Times

26.8.2018. *In Brazil, ‘Queer Museum’ Is Censored, Debated, Then Celebrated*. <https://www.nytimes.com/2018/08/26/world/americas/queer-museum-rio-de-janeiro-brazil.html> (käyty 9.11.2022).

6.7.2016. *Brazil is Confronting an Epidemic of Anti-Gay Violence*. <https://www.nytimes.com/2016/07/06/world/americas/brazil-anti-gay-violence.html> (käyty 10.11.2022).

Open Democracy 9.12.2020. *Brazil's LGBTQ community faces surging violence, but they're fighting back*. <https://www.opendemocracy.net/en/democraciaabierta/violencia-anti-lgbtq-brasil-en/> (käyty 10.11.2022).

OHCHR (Office of the United Nations High Commissioner for Human Rights) 26.1.2015. *Permanent Mission of Brazil to the United Nations Office in Geneva, No 31/2015*. <https://www.ohchr.org/sites/default/files/Documents/Issues/Discrimination/LGBT/Res_27_32/Brazil.pdf> (käyty 14.11.2022).

Pink News 31.10.2022. *Brazil’s LGBTQ+ politicians herald new age of hope as Bolsonaro consigned to ‘sewer of history’*. <https://www.pinknews.co.uk/2022/10/31/brazil-election-lgbtq-lula-bolsonaro/> (käyty 18.11.2022).

Reuters

8.9.2020. *Reported murders, suicides of trans people soar in Brazil*. <https://www.reuters.com/article/us-brazil-lgbt-murders-trfn-idUSKBN25Z31O> (käyty 14.11.2022).

10.5.2020. *Brazil's Supreme Court throws out rules that limit gay men donating blood*. <https://www.reuters.com/article/us-brazil-lgbt-blood-idUSKBN22M05N> (käyty 10.11.2022).

10.4.2017. *Evangelicalism grows in Brazil's favelas amid poverty and violence*. <https://www.reuters.com/article/us-brazil-religion-landrights-idUSKBN17C1H4> (käyty 10.11.2022).

Torres, Juliana Lustosa; Goncalves, Gabriela Persio; Pinho, Adriana de Araujo & Souza, Maria Helena do Nascimeto 2021. The Brazilian LGBT+ Health Survey: methodology and descriptive results. *Cad. Saúde Pública*, vol 37, no 9. Saatavilla: <https://www.scielo.br/j/csp/a/wJQNMDdWdz5BjwY3G376b4R/?lang=en&format=pdf> (käyty 15.11.2022).

UNAIDS

17.5.2022. *Unboxing self-esteem among transgender women in Brazil and their dreams for a dignified life*. <https://www.unaids.org/en/resources/presscentre/featurestories/2022/may/20220517_transgender-women-brazil> (käyty 14.11.2022).

31.3.2022. *Helping to break stigma and discrimination against transgender people in Brazil*. <https://www.unaids.org/en/resources/presscentre/featurestories/2022/march/20220331_transgender-people-brazil> (käyty 16.11.2022).

UNESCO (UN Educational, Scientific and Cultural Organization) 2020. *Sexual diversity and education in Brazil: LGBT inclusive educational policies*. [https://unesdoc.unesco.org/ark:/48223/pf0000374776](https://unesdoc.unesco.org/ark%3A/48223/pf0000374776) (käyty 15.11.2022).

USDOS (US Department of State)

29.7.2022. *2022 Trafficking in Persons Report: Brazil*. <https://www.state.gov/reports/2022-trafficking-in-persons-report/brazil/> (käyty 14.11.2022).

12.4.2022. *Brazil 2021 Human Rights Report*. <https://www.state.gov/wp-content/uploads/2022/03/3136152_BRAZIL-2021-HUMAN-RIGHTS-REPORT.pdf> (käyty 10.11.2022).

30.3.2021. *Brazil 2020 Human Rights Report*. <https://www.state.gov/wp-content/uploads/2021/10/BRAZIL-2020-HUMAN-RIGHTS-REPORT.pdf> (käyty 14.11.2022).

Viator 31.5.2021. *An Insider’s Guide to LGBTQ São Paulo*. <https://www.viator.com/blog/An-Insiders-Guide-to-LGBTQ-Sao-Paulo/l93699> (käyty 10.11.2022).

The Washington Post

22.7.2019. *‘Anyone could be a threat’: In Bolsonaro’s Brazil, LGBT people take personal defense into their own hands*. <https://www.washingtonpost.com/world/the_americas/anyone-could-be-a-threat-in-bolsonaros-brazil-lgbt-people-are-taking-personal-defense-into-their-own-hands/2019/07/21/5aaa7578-a716-11e9-a3a6-ab670962db05_story.html> (käyty 10.11.2022).

15.2.2019. *LGBT rights threatened in Brazil under new far-right president*. <https://www.washingtonpost.com/world/the_americas/lgbt-rights-under-attack-in-brazil-under-new-far-right-president/2019/02/17/b24e1dcc-1b28-11e9-b8e6-567190c2fd08_story.html> (käyty 10.11.2022).

Washington Blade

22.8.2018. *Do Brazil’s gay-friendly certified cities protect LGBTI residents?.* <https://www.washingtonblade.com/2018/08/22/do-brazils-gay-friendly-certified-cities-protect-lgbti-residents/> (käyty 10.11.2022).

3.3.2018. *Brazil transgender groups welcome landmark court rulings*. <https://www.washingtonblade.com/2018/03/03/brazil-transgender-groups-welcome-landmark-court-rulings/> (käyty 10.11.2022).

YLE 31.10.2022. *Brasiliassa vasemmistolainen Lula on voittanut presidentinvaalien tasaisen toisen kierroksen*. <https://yle.fi/uutiset/3-12670439> (käyty 10.11.2022).

**Tietoja vastauksesta**

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. ILGA 12/2020, s. 326. [↑](#footnote-ref-1)
2. ILGA 12/2020, s. 94. [↑](#footnote-ref-2)
3. Constitute Project 27.4.2022, artiklat 3, 5; ILGA 12/2020, s. 188. [↑](#footnote-ref-3)
4. AP News 14.6.2019; IACHR 12.2.2021, s. 96; ILGA 12/2020, s. 241, 253. [↑](#footnote-ref-4)
5. ILGA 12/2020, s. 195. [↑](#footnote-ref-5)
6. ILGA 12/2020, s. 279. [↑](#footnote-ref-6)
7. ILGA 12/2020, s. 308. [↑](#footnote-ref-7)
8. ILGA 12/2020, s. 264. [↑](#footnote-ref-8)
9. Lobato ym. 8/2019, s. 311; NBC News 17.8.2007. [↑](#footnote-ref-9)
10. Lobato ym. 8/2019, s. 314. [↑](#footnote-ref-10)
11. Washington Blade 3.3.2018. [↑](#footnote-ref-11)
12. IACHR 12.2.2021, s. 97. [↑](#footnote-ref-12)
13. Reuters 10.5.2020. [↑](#footnote-ref-13)
14. The New York Times 26.8.2018. [↑](#footnote-ref-14)
15. Agência Brasil 25.5.2022. [↑](#footnote-ref-15)
16. esim. ILGA 2016, s. 6, 11; Ipsos 2021; IRB 5.4.2016. [↑](#footnote-ref-16)
17. Esim. IACHR 12.2.2021, s. 94; Freedom House 3.3.2022; USDOS 12.4.2022, s. 42; Amnesty International 29.3.2022, s. 184. [↑](#footnote-ref-17)
18. Torres ym. 2021, s. 1. [↑](#footnote-ref-18)
19. Malta ym. 21.5.2020. [↑](#footnote-ref-19)
20. IACHR 12.2.2021, s. 96. [↑](#footnote-ref-20)
21. USDOS 12.4.2022, s. 44. [↑](#footnote-ref-21)
22. The New York Times 6.7.2016. [↑](#footnote-ref-22)
23. Reuters 10.4.2017. [↑](#footnote-ref-23)
24. Open Democracy 9.12.2020. [↑](#footnote-ref-24)
25. The New York Times 6.7.2016. [↑](#footnote-ref-25)
26. IACHR 12.2.2021, s. 94. [↑](#footnote-ref-26)
27. Mendes & Da Silva 30.5.2019, s. 1710, 1717. [↑](#footnote-ref-27)
28. The Washington Post 22.7.2019; UNAIDS 31.3.2022; Cultural Chameleon 28.2.2018. [↑](#footnote-ref-28)
29. esim. The New York Times 26.8.2018; Viator 31.5.2021; Daily Mail 20.6.2022; GayTravel [päiväämätön]; The Guardian 11.6.2011. [↑](#footnote-ref-29)
30. Viator 31.5.2021; GayTravel [päiväämätön]; The Guardian 11.6.2011. [↑](#footnote-ref-30)
31. The New York Times 26.8.2018; Daily Mail 20.6.2022. [↑](#footnote-ref-31)
32. NBC News 24.6.2019. [↑](#footnote-ref-32)
33. Museu da Diversidade Sexual [päiväämätön]. [↑](#footnote-ref-33)
34. Washington Blade 3.3.2018 & 22.8.2018; Grupo Gay da Bahia 5/2022, s. 3. [↑](#footnote-ref-34)
35. The Washington Post 22.7.2019; The New York Times 26.8.2018. [↑](#footnote-ref-35)
36. Mendes ym. 30.5.2019, s. 1717. [↑](#footnote-ref-36)
37. Freedom House 3.3.2022; Bertelmann Stiftung 23.2.2022, s. 7. [↑](#footnote-ref-37)
38. Bertelmann Stiftung 23.2.2022, s. 7. [↑](#footnote-ref-38)
39. Freedom House 3.3.2022. [↑](#footnote-ref-39)
40. HS 29.10.2018. [↑](#footnote-ref-40)
41. The Washington Post 15.2.2019. [↑](#footnote-ref-41)
42. YLE 31.10.2022. [↑](#footnote-ref-42)
43. Pink News 31.10.2022. [↑](#footnote-ref-43)
44. The Guardian 9.6.2021. [↑](#footnote-ref-44)
45. HRW 12.5.2022, s. 1. [↑](#footnote-ref-45)
46. Open Democracy 9.12.2020; The Guardian 9.6.2021; The Washington Post 15.2.2019. [↑](#footnote-ref-46)
47. Open Democracy 9.12.2020; artikkelissa viitattu kyselytutkimus saatavilla portugalin kielellä osoitteessa: <http://violencialgbt.com.br/dados/190321_relatorio_LGBT_V1.pdf> [↑](#footnote-ref-47)
48. Freedom House 14.10.2020 & 3.3.2022. [↑](#footnote-ref-48)
49. IACHR 12.2.2021 s. 98. [↑](#footnote-ref-49)
50. USDOS 12.4.2022, s. 23. [↑](#footnote-ref-50)
51. HRW 13.1.2022. [↑](#footnote-ref-51)
52. The New York Times 26.8.2018; Freedom House 4.3.2020. [↑](#footnote-ref-52)
53. Freedom House 4.3.2020. [↑](#footnote-ref-53)
54. Freedom House 3.3.2022. [↑](#footnote-ref-54)
55. The Guardian 12.3.2019. [↑](#footnote-ref-55)
56. ALAI 10.8.2022; Grupo Gay da Bahia 5/2022, s.23. [↑](#footnote-ref-56)
57. IACHR 12.2.2021, s. 98. [↑](#footnote-ref-57)
58. Grupo Gay da Bahia 5/2022, s. 3. [↑](#footnote-ref-58)
59. Grupo Gay da Bahia 5/2022, s. 3. [↑](#footnote-ref-59)
60. Freedom House 4.3.2020; The Guardian 22.1.2018. [↑](#footnote-ref-60)
61. The Guardian 22.1.2018. [↑](#footnote-ref-61)
62. IACHR 12.2.2021, s. 94. [↑](#footnote-ref-62)
63. Mendes ym. 30.5.2019, s. 1717. [↑](#footnote-ref-63)
64. The Guardian 9.6.2021. [↑](#footnote-ref-64)
65. The Guardian 9.6.2021. [↑](#footnote-ref-65)
66. USDOS 30.3.2021, s. 37. [↑](#footnote-ref-66)
67. Open Democracy 9.12.2020. [↑](#footnote-ref-67)
68. OHCHR 26.1.2015, s. 3. [↑](#footnote-ref-68)
69. HRW 13.1.2022. [↑](#footnote-ref-69)
70. IACHR 12.2.2021, s. 95, 97; USDOS 12.4.2022, s. 42; USDOS 29.7.2022. [↑](#footnote-ref-70)
71. USDOS 12.4.2022, s. 44. [↑](#footnote-ref-71)
72. USDOS 29.7.2022. [↑](#footnote-ref-72)
73. UNAIDS 17.5.2022. [↑](#footnote-ref-73)
74. USDOS 12.4.2022, s. 43. [↑](#footnote-ref-74)
75. IACHR 12.2.2021, s. 97. [↑](#footnote-ref-75)
76. ALAI 10.8.2022. [↑](#footnote-ref-76)
77. IACHR 12.2.2021, s. 96. [↑](#footnote-ref-77)
78. Reuters 8.9.2020. [↑](#footnote-ref-78)
79. Washington Blade 5.3.2018. [↑](#footnote-ref-79)
80. Mendes ym. 30.5.2019, s. 1711. [↑](#footnote-ref-80)
81. Esim. HRW 13.1.2022; USDOS 12.4.2022, s. 43; The New York Times 6.7.2016. [↑](#footnote-ref-81)
82. The New York Times 6.7.2016. [↑](#footnote-ref-82)
83. USDOS 12.4.2022, s. 43. [↑](#footnote-ref-83)
84. HRW 13.1.2022. [↑](#footnote-ref-84)
85. Al Jazeera 22.4.2015. [↑](#footnote-ref-85)
86. AAIHS 19.3.2018; IRB 5.4.2016; USDOS 12.4.2022, s. 44. [↑](#footnote-ref-86)
87. AAIHS 19.3.2018; ks. myös afrobrasilialaisten asemaa Brasiliassa yleisellä tasolla käsittelevä Maatietopalvelun kyselyvastaus ”Brasilia / Poliittinen tilanne 2019 jälkeen, naisten asema, lähisuhdeväkivalta, afrobrasilialaisten ja ulkomaalaisten asema, syrjintä”. [↑](#footnote-ref-87)
88. IACHR 12.2.2021, s. 97. [↑](#footnote-ref-88)
89. IACHR 12.2.2021, s. 97. [↑](#footnote-ref-89)
90. USDOS 12.4.2022, s. 42. [↑](#footnote-ref-90)
91. USDOS 12.4.2022, s. 42. [↑](#footnote-ref-91)
92. Open Democracy 9.12.2020; The Guardian 9.6.2021. [↑](#footnote-ref-92)
93. Open Democracy 9.12.2020. [↑](#footnote-ref-93)
94. Open Democracy 9.12.2020; USDOS 12.4.2022, s. 43. [↑](#footnote-ref-94)
95. USDOS 12.4.2022, s. 43. [↑](#footnote-ref-95)
96. Mendes ym. 30.5.2019, s. 1713. [↑](#footnote-ref-96)
97. USDOS 30.3.2021, s. 36. [↑](#footnote-ref-97)
98. The Guardian 9.6.2021. [↑](#footnote-ref-98)
99. The New York Times 6.7.2016; IRB 5.4.2016. [↑](#footnote-ref-99)
100. The New York Times 6.7.2016. [↑](#footnote-ref-100)
101. AAIHS 19.3.2018; CNN 22.4.2015; Mendes ym. 30.5.2019, s. 1711. [↑](#footnote-ref-101)
102. USDOS 12.4.2022, s. 1, 2. [↑](#footnote-ref-102)
103. Bertelmann Stiftung 23.2.2022, s. 6; DW 4.9.2019. [↑](#footnote-ref-103)
104. DW 4.9.2019. [↑](#footnote-ref-104)
105. IACHR 12.2.2021, s. 94-95. [↑](#footnote-ref-105)
106. UNESCO 2020, s. 42. [↑](#footnote-ref-106)
107. Green 28.9.2020. [↑](#footnote-ref-107)
108. ABGLT 2022. [↑](#footnote-ref-108)
109. USDOS 12.4.2022, s. 44; UNAIDS 31.3.2022; IRB 5.4.2016. [↑](#footnote-ref-109)
110. USDOS 12.4.2022, s. 44. [↑](#footnote-ref-110)
111. IRB 5.4.2016. [↑](#footnote-ref-111)
112. USDOS 12.4.2022, s. 44. [↑](#footnote-ref-112)
113. Ks. erityisesti alaotsikko ”Seksuaali- ja sukupuolivähemmistöjen edustajat maan politiikassa” kohdassa 2. [↑](#footnote-ref-113)